40 sterf in Kaboel-bomaanval | Maroela Media
Rook wat trek ná die bomaanval in Kaboel. Foto: Rahmat Gul / AP
DPA berig Taliban-militante het reeds verantwoordelikheid vir die aanval aanvaar om Afgaanse veiligheidsmagte te teiken as deel van hul sogenaamde jaarlikse "lente-offensief" wat die Taliban verlede week aangekondig het.
Volgens plaaslike media het 'n motorbom in spitstyd in 'n residensiële area naby die huisvesting van manskappe van die nasionale veiligheidsdirektoraat (NDS) ontplof. Lede van die NDS se BBP-beskermingseenheid word glo daar gehuisves. Die eenheid beskerm hooggeplaaste Afgaanse amptenare.
Ná die bomontploffing het militante en veiligheidsmagte oor en weer op mekaar geskiet in 'n besige openbare omgewing in die middestad.
Pres. Ashraf Ghani het die aanval veroordeel en gesê dit wys duidelik dat die "vyand nederlae ervaar in aangesig-tot-aangesig-aanvalle" met veiligheidsmagte.
Dié aanval is die dodelikste wat die hoofstad ervaar het sedert 'n vragmotorbom in Augustus in die stad ontplof het. Altesaam 15 mense is toe dood en meer as 200 mense is beseer.
So pas op die 7uur nuusbulletin waarin vertel het van 'n moskee wat moslems wil oprig in Christengebied en die DA wat geweldig daarvoor stem, het 'n moslem gesê dat islam staan vir vrede. Dit is opgevolg met 'n berig van 28 mense wat die lewe gelaat het deur 'n selfmoordbom.